ประกาศกรมการศึกษานอกโรงเรียนประกาศกรมการศึกษานอกโรงเรียนเรื่อง โครงสร้างการจัดองค์กรในการดำเนินงานสรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อรับข้อมูลข่าวสาร------------------ ด้วยประกาศคณะกรรมการข้อมูลข่าวสารของราชการเรื่อง หลักเกณฑ์และวิธีการเกี่ยวกับการจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่พระราชบัญญัติข้อมูลข่าวสารของราชการ พ.ศ. ๒๕๔๐ ใช้บังคับ ลงวันที่ ๒๔กุมภาพันธ์ พ.ศ. ๒๕๔๑ ข้อ ๑ กำหนดให้หน่วยงานของรัฐรวบรวมข้อมูลข่าวสารของราชการตามมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่มีผลบังคับอยู่และส่งลงพิมพ์ในราชกิจจานุเบกษา กรมการศึกษานอกโรงเรียนจึงประกาศโครงสร้างการจัดองค์กรในการดำเนินงานสรุปอำนาจหน้าที่ที่สำคัญ วิธีการดำเนินงานและสถานที่ที่ติดต่อเพื่อขอรับข้อมูลข่าวสาร หรือคำแนะนำในการติดต่อกรมการศึกษานอกโรงเรียน ดังนี้ ข้อ๑กรมการศึกษานอกโรงเรียนมีอำนาจหน้าที่ และการจัดองค์กรในการดำเนินงาน ดังนี้ ๑.๑อำนาจหน้าที่ ๑.๑.๑ วางแผน วิจัย พัฒนา อุดหนุนส่งเสริม ประสานงานงานให้บริการ และดำเนินการด้านการศึกษานอกโรงเรียน ๑.๑.๒ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวงหรือคณะรัฐมนตรีมอบหมาย ๑.๒ โครงสร้างและการจัดองค์กรในการดำเนินงาน ๑.๒.๑ สำนักงานเลขานุการกรมประกอบด้วยฝ่ายบริหารงานทั่วไป ฝ่ายช่วยอำนวยการและประสานงาน ฝ่ายประชาสัมพันธ์และฝ่ายออกแบบและก่อสร้าง ๑.๒.๒ กองคลัง ประกอบด้วยฝ่ายบริหารงานทั่วไป ฝ่ายบัญชี ฝ่ายตรวจจ่าย ฝ่ายการเงิน ฝ่ายบริหารงบประมาณ ฝ่ายพัสดุ ๑.๒.๓ กองการเจ้าหน้าที่ประกอบด้วย ฝ่ายบริหารงานทั่วไปฝ่ายทะเบียนประวัติและบำเหน็จ กลุ่มอัตรากำลังและระบบงานฝ่ายสรรหาและบรรจุแต่งตั้ง ๑ ฝ่ายสรรหาและบรรจุแต่งตั้ง ๒ กลุ่มพัฒนาบุคคล กลุ่มวินัยและนิติการ ๑.๒.๔ กองแผนงาน ประกอบด้วยฝ่ายบริหารงานทั่วไป กลุ่มวิเทศสัมพันธ์ กลุ่มสำรวจและประเมินผล กลุ่มนโยบายและแผนศูนย์เทคโนโลยีสารสนเทศ ๑.๒.๕ กองพัฒนาการศึกษานอกโรงเรียนประกอบด้วย ฝ่ายบริหารงานทั่วไป กลุ่มโครงการพัฒนาหลักสูตร กลุ่มโครงการพัฒนาสื่อกลุ่มโครงการพัฒนาการเรียนการสอน กลุ่มโครงการพัฒนามาตรฐาน กศน.กลุ่มโครงการบริหารการศึกษา ๑.๒.๖ กองส่งเสริมปฏิบัติการประกอบด้วย ฝ่ายบริหารงานทั่วไป กลุ่มพัฒนาสถานศึกษา กลุ่มพัฒนาเครือข่ายกลุ่มพัฒนากิจการนักศึกษา ๑.๒.๗ หน่วยตรวจสอบภายในประกอบด้วย สายตรวจสอบภาคเหนือ สายตรวจสอบภาคกลาง สายตรวจสอบภาคตะวันออกสายตรวจสอบภาคตะวันออกเฉียงเหนือ สายตรวจสอบภาคใต้ ๑.๒.๘ หน่วยศึกษานิเทศก์ประกอบด้วย ฝ่ายบริหารงานทั่วไป ฝ่ายส่งเสริมและพัฒนาเครือข่ายนิเทศ ฝ่ายนิเทศทางไกลฝ่ายข้อมูลและประเมินผลการนิเทศ ๑.๒.๙ ศูนย์เทคโนโลยีทางการศึกษาประกอบด้วย ส่วนอำนวยการ ส่วนแผนงาน/วิชาการ ส่วนผลิตรายการโทรทัศน์ส่วนผลิตรายการวิทยุ ส่วนรายการและออกอากาศวิทยุ ส่วนรายการและออกอากาศโทรทัศน์ส่วนมัลติมีเดียเพื่อการศึกษา ส่วนส่งเสริมการผลิตสื่อการศึกษาเพื่อคนพิการ ส่วนเทคนิคศูนย์ผลิตรายการโทรทัศน์และวิดีโอเทปเพื่อการศึกษา (รังสิต) ๑.๒.๑๐ ศูนย์วิทยาศาสตร์เพื่อการศึกษาประกอบด้วย ส่วนอำนวยการ ส่วนวิชาการ ส่วนท้องฟ้าจำลองกรุงเทพ ฯส่วนเทคนิคการผลิต ข้อ๒ สรุปอำนาจหน้าที่ที่สำคัญและวิธีดำเนินงานของหน่วยงานภายในกรมการศึกษานอกโรงเรียน มีดังนี้ ๒.๑สำนักงานเลขานุการกรม ดำเนินการเกี่ยวกับราชการทั่วไปของกรม และราชการที่มิได้แยกเป็นหน้าที่ของกองหรือส่วนราชการใดโดยเฉพาะอำนาจหน้าที่ดังกล่าวให้รวมถึง ๒.๑.๑ การปฏิบัติงานสารบรรณของกรม ๒.๑.๒ดำเนินการเกี่ยวกับงานช่วยอำนวยการและงานเลขานุการของกรม ๒.๑.๓ ประชาสัมพันธ์และเผยแพร่งานและกิจการของกรม ๒.๑.๔ ปฏิบัติงานออกแบบและก่อสร้างการดำเนินงานโครงสร้าง ควบคุมการก่อสร้าง ตรวจการจ้างการประมาณราคาที่เกี่ยวกับการก่อสร้างของกรมการศึกษานอกโรงเรียน ๒.๑.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๒กองการเจ้าหน้าที่ ๒.๒.๑จัดระบบงานและบริหารงานบุคคลของกรม ๒.๒.๒ดำเนินการเกี่ยวกับงานนิติกรรม สัญญา และงานคดีที่อยู่ในอำนาจหน้าที่ของกรม ๒.๒.๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๓ กองคลัง ๒.๓.๑ ดำเนินการเกี่ยวการเงินการบัญชี การพัสดุ อาคารสถานที่ ยานพาหนะและการงบประมาณเว้นแต่การตั้งและจัดสรรงบประมาณการประจำปีของกรม ๒.๓.๒ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๔กองแผนงาน ๒.๔.๑ จัดทำและพัฒนานโยบายแผนงานโครงการการศึกษานอกโรงเรียน และประมาณแผนปฏิบัติงานของกรมให้สอดคล้องกับนโยบายและแผนแม่บทของกระทรวงรวมทั้งเร่งรัดติดตามและประเมินผลการปฏิบัติงานของหน่วยงานในสังกัด ๒.๔.๒ดำเนินการเกี่ยวกับการตั้งและจัดสรรงบประมาณ ๒.๔.๓ จัดทำระบบการสำรวจการจัดเก็บ การประมวลผลและการใช้ประโยชน์ข้อมูลของหน่วยงานในสังกัดและเป็นศูนย์ข้อมูลของกรม ๒.๔.๔ติดต่อและประสานงานกับองค์การระหว่างประเทศหรือหน่วยงานต่างประเทศที่เกี่ยวกับความช่วยเหลือและความร่วมมือด้านการศึกษานอกโรงเรียน ๒.๔.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๕กองพัฒนาการศึกษานอกโรงเรียน ๒.๕.๑ พัฒนาหลักสูตรแบบเรียนและสื่อการศึกษานอกโรงเรียน ๒.๕.๒กำหนดหลักเกณฑ์คุณภาพและมาตรฐานการศึกษานอกโรงเรียน ๒.๕.๓กำกับดูแลและควบคุมระบบการทดสอบและประเมินผลการศึกษานอกโรงเรียน ๒.๕.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๖กองส่งเสริมปฏิบัติการ ๒.๖.๑ ส่งเสริม สนับสนุนและพัฒนาการจัดการศึกษานอกโรงเรียน ๒.๖.๒ ส่งเสริม สนับสนุนและพัฒนาระบบเครือข่ายเกี่ยวกับการจัดการศึกษานอกโรงเรียน ๒.๖.๓ ส่งเสริมและสนับสนุนการจัดกิจกรรมเพื่อให้การจัดการศึกษานอกโรงเรียนมีประสิทธิภาพและได้มาตรฐาน ๒.๖.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๗ศูนย์เทคโนโลยีทางการศึกษา ๒.๗.๑พัฒนาสื่อเทคโนโลยีทางการศึกษาเพื่อส่งเสริมและสนับสนุนการศึกษาในระบบโรงเรียนนอกระบบโรงเรียนและการศึกษาตามอัธยาศัย ๒.๗.๒เผยแพร่และสนับสนุนให้มีการใช้สื่อเทคโนโลยีทางการศึกษา โดยวิธีการและรูปแบบต่าง ๆ ๒.๗.๓บริการงานเทคโนโลยีทางการศึกษา ๒.๗.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๘ศูนย์วิทยาศาสตร์เพื่อการศึกษา ๒.๘.๑ จัดนิทรรศการและจัดกิจกรรมการศึกษาด้านวิทยาศาสตร์เทคโนโลยี ธรรมชาติวิทยา สิ่งแวดล้อม ดาราศาสตร์และอวกาศให้แก่กลุ่มเป้าหมายที่เป็นนักเรียน นักศึกษาและประชาชนทั่วไป ๒.๘.๒ส่งเสริมและสนับสนุนการดำเนินงานศูนย์วิทยาศาสตร์เพื่อการศึกษาในส่วนกลางและส่วนภูมิภาค ฯ ๒.๘.๓ ประสานงานกับหน่วยงานภาครัฐและเอกชนทั้งภายในประเทศและต่างประเทศเพื่อพัฒนางานทางวิชาการของศูนย์วิทยาศาสตร์เพื่อการศึกษา ๒.๘.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๙หน่วยศึกษานิเทศก์ ๒.๙.๑ส่งเสริมและสนับสนุนการพัฒนาคุณภาพการศึกษานอกโรงเรียน ๒.๙.๒ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ๒.๑๐ หน่วยตรวจสอบภายใน ๒.๑๐.๑ ตรวจสอบการบริหารงบประมาณการบริหารการเงินและบัญชี การบริหารพัสดุและทรัพย์สิน และการบริหารงานด้านอื่นๆ ของทางราชการ รวมทั้งการประเมินผลการปฏิบัติงานเพื่อเสนอแนะวิธีการป้องกันการทุจริตเสนอแนะวิธีการแก้ไขปรับปรุงให้ถูกต้องและมีประสิทธิภาพตลอดจนประสานงานกับสำนักงานตรวจเงินแผ่นดิน ๒.๑๐.๒ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย ข้อ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับกรมการศึกษานอกโรงเรียน กระทรวงศึกษาธิการ สำนักงานเลขานุการกรมกรมการศึกษานอกโรงเรียน กระทรวงศึกษาธิการ ตั้งอยู่ที่ชั้น ๒ กรมการศึกษานอกโรงเรียน ถนนราชดำเนินเขตดุสิต กรุงเทพมหานคร ๑๐๓๐๐ โทร ๐ - ๒๘๒ - ๒๘๖๘ โทรสาร ๐ - ๒๘๑ - ๐๔๕๗ ประกาศณ วันที่ ๑๗ มกราคม พ.ศ. ๒๕๔๕ อาทร จันทวิมล อธิบดีกรมการศึกษานอกโรงเรียน[รก.๒๕๔๕/พ๗ง/๒๙/๒๘ มกราคม ๒๕๔๕] พรพิมล/แก้ไข ๒๔มิ.ย ๒๕๔๕ B+A(C )